An Daingean

**An Daingean** (ingelesez **Dingle**, irlanderaz **Daingean Uí Chúis** ere deitu ohi zaio, azken honen esanahia "O'Cuisen Gotorlekua" da) Irlandako hego-mendebaldean dagoen Kerryko konderrian kokatzen udalerria da, izenbereko Dingle penintsulan dago eta honen hiriburua edo udalerri nagusia da. Bestalde, izen bereko Dingle badian ere badago. Dingle herria Kerryko Gaeltacht eremuaren bihotz-bihotzean dago, honenbestez, irlandera edo gaelerar hiztunen lur eremuan.

Udalerri honetako jarduera ekonomiko garrantzitsuenak turismoa, arrantza eta inguruko baserrietako nekazaritza dira. 2006ko erroldaren arabera Dingle udalerriak 1.920 biztanle zituen.

## Leku interesgarriak 
thumb|ezkerrera|240px|Dingle herriko pub bat.
Dingle udalerriko St. Mary eliza J. J. McCarthy eta O'Connell arkitektoek neogotiko eran eraiki zuten. Bere eraikitze hastapeneko harria 1862. urtekoa da.

Udalerri honetan irlandar musika herrikoia entzuteko aukera ugari eta bikainak daude, bereziki udako turismo garaian. Dingle udalerriak hainbat pub edo taberna ditu, bai eta jatetxea eta kafetegiak ere. Dingle Oceanworld izeneko Aquarium bat ere badago. Udalerriko arte eszena edo giroa ere handituz doa, mota askotako artisauak daudelarik: Brian de Staic bitxigileak bere egoitza bertan du, bai eta Louis Mulcahy buztingile eta Sean Daly kristalari maisuak ere.

Azkenik *Kerry Camino* Donejakue bidearen antzera eginiko ibilbideak Tralee eta Dingle elkartzen ditu.

## Fungi, Dingle udalerriko izurdea 
1983tik aurrera Dingle badian izurde bat agertu ohi da. Bertakoek Fungie izena eman eta bisitarien ikuskizun gogokoenetakoa bilakatu da. Izurdea portutik ateratzen diren antolatutako biretako itsasontzien aurrean ageri ohi da. Normalki bere motako izurdeak bakarrik edo multzo txikietan igeri egin ohi dute, halere bere motako izurdeek ez bezala Fungiek gizakiekin hartu-emana izatea gustokoa duela dirudi. Batzuek dioetenez Fungie izurdea 1970. hamarkada erdialdera jaioko zen eta bere 25 urtetako adinerako bizi esperientzia normala edukiko luke, gaur egun bere motako izurdearen adinarentzako oso zaharra litzateke. Gaur egun Dingle udalerrian Fungie izurdearen omenezko brontzezko irudi edi eskultura bat dago

## Herritar ezagunak 
* Mícheál Ó Muircheartaigh (1930- ), Joko Gaelikoetako telebista eta irratiko esataria.

Irudi:Dingle Fungie.jpg|Dingle udalerrian dagoen Fungie izurdearen brontzezko irudia
Irudi:Fungie (1483877277).jpg|Fungi izurdea Dinglego badian jauzika
Irudi:Entrance to Dingle Harbour, with Funghi the Dolphin - geograph.org.uk - 108336.jpg|Turistak itsasontzitik Fungi izurdeari begira

## Iruditegia 

Irudi:4July04 John St Dingle.JPG|Dingle udalerriko John Street kalea
Irudi:036Dingle.JPG|John Benny Moriarty taberna
Irudi:Dinglechurch.jpg|St. Mary eliza
Irudi:DingleRH.jpg|Dinglego etxe koloreanitzak
Irudi:Dingle Harbour, Kerry, Ireland.jpg|Dingle badia, udalerria eta bere portuaren ikuspegia
Irudi:Dingle Harbour Street - geograph.org.uk - 16548.jpg|Harbour Street
Irudi:Institute of Education and Celtic Culture, Dingle, Kerry, Ireland.jpg|Hezkuntza eta Zeltiar Kulturaren Institutua

## Herri senidetuak 
* 
* 

## Ikus gainera 
* Dingle penintsula
* Dingle badia

## Erreferentziak 
## Kanpo estekak 
* Dingle Penintsulako webgune ofiziala